उधर जनता दल यूनाइटेड नेता हरिवंश ने कहा , ''दरअसल, जो लोग भी नीतीश कुमार की राजनीति से वाकिफ़ है वो जानते हैं कि वो कुछ चीज़ों पर वो समझौता नहीं कर सकते. जिस प्रकरण को लेकर ये स्थिति पैदा हुई उसके पीछे ये था कि महागठबंधन के बड़े घटक दल के जो व्यक्ति उपमुख्यमंत्री पद पर थे उन पर और उनके परिवार के अन्य सदस्यों पर भी गंभीर आरोप लगे. लेकिन इस तरह के आरोप किसी भी मंत्री पर लगे तो नीतीश कुमार ने तुरंत इस्तीफ़ा लिया.''